CELEX: 32017D2379
Language: hu
Date: 2017-12-18 00:00:00
Title: A Bizottság (EU) 2017/2379 végrehajtási határozata (2017. december 18.) a többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó kanadai jelentésnek a 2009/28/EK európai parlamenti és tanácsi irányelv értelmében történő elismeréséről (az értesítés a C(2017) 8801. számú dokumentummal történt)

19.12.2017   
            
            
               HU
            
            
               Az Európai Unió Hivatalos Lapja
            
            
               L 337/86
            
         A BIZOTTSÁG (EU) 2017/2379 VÉGREHAJTÁSI HATÁROZATA
   (2017. december 18.)
   a többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó kanadai jelentésnek a 2009/28/EK európai parlamenti és tanácsi irányelv értelmében történő elismeréséről
   
      
         (az értesítés a C(2017) 8801. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvre (1) és különösen annak 19. cikke (4) bekezdésére,
   mivel:
   
               (1)
            
            
               2016. március 14-én Kanada jelentést nyújtott be, amelyben bemutatja a repce termesztéséből eredő üvegházhatásúgáz-kibocsátás számításainak eredményeit a Kanadának az európai uniós NUTS2 régiókhoz hasonló területeire vonatkozóan.
            
         
               (2)
            
            
               A Kanada által benyújtott jelentés megvizsgálása után a Bizottság úgy véli, hogy az megfelel a 2009/28/EK irányelvben megállapított azon feltételeknek, amelyek értelmében a harmadik országok használhatnak az alapértelmezett értékek kiszámításához figyelembe vett földrajzi területeknél kisebb területekre (kanadai régiók) jellemző értékeket: az említett jelentésben szereplő adatok mezőgazdasági nyersanyagok (repcemag) termesztéséből származó kibocsátásra vonatkoznak; a repcemag termesztéséből származó, jellemző üvegházhatásúgáz-kibocsátás várhatóan alacsonyabb lesz az alapértelmezett értékek kiszámításánál feltételezett kibocsátásoknál vagy megegyezik azokkal; az üvegházhatásúgáz-kibocsátás e jellemző értékeit bejelentették a Bizottságnak.
            
         
               (3)
            
            
               Az e határozatban előírt intézkedések összhangban vannak a bioüzemanyagok és a folyékony bio-energiahordozók fenntarthatóságával foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság úgy véli, hogy a Kanada által elismerés céljából 2016. március 14-én benyújtott jelentés a 2009/28/EK irányelv 17. cikkének (2) bekezdése alkalmazásában pontos adatokat tartalmaz a kanadai régiókban mint a NUTS 2 régiókkal egyenértékű régiókban folytatott repcemag-termesztésből származó üvegházhatásúgáz-kibocsátás méréséhez. A jelentésben szereplő adatok összefoglalóját a melléklet tartalmazza.
   2. cikk
   Ez a határozat öt évig érvényes. Amennyiben a Bizottsághoz elismerés céljából 2016. március 14-én benyújtott jelentés tartalma vagy körülményei oly módon változnak, amely befolyásolhatja az 1. cikk szerinti elismeréshez szükséges feltételeket, a szóban forgó változásokról haladéktalanul tájékoztatni kell a Bizottságot. A Bizottság értékeli a bejelentett változásokat annak megállapítására, hogy a jelentés még mindig pontos adatokkal szolgál-e.
   3. cikk
   A Bizottság hatályon kívül helyezheti e határozatot, ha egyértelmű bizonyítást nyer, hogy a jelentésben szereplő adatok már nem pontosak a Kanadában előállított repcemag termesztéséből származó üvegházhatásúgáz-kibocsátás méréséhez.
   4. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. december 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 16. o.
   
   
      MELLÉKLET
      A kanadai régiókban folytatott repcetermesztésből származó üvegházhatásúgáz-kibocsátások
      
                  Egyedi kibocsátások
                  (CO2 kg-egyenérték/tonna szárazanyag)
               
               
                  Teljes kibocsátás
               
            
                  Régió
               
               
                  Vetés
               
               
                  Trágyatermelés
               
               
                  Szárazföldi N2O-kibocsátás
               
               
                  Növényvédőszer-termelés
               
               
                  Szárazföldi műveletek
               
               
                  (CO2 kg-egyenérték/tonna szárazanyag)
               
               
                  CO2 kg-egyenérték/MJ FAME
               
            
                  RU 23
               
               
                  2,4
               
               
                  262,5
               
               
                  523,5
               
               
                  4,2
               
               
                  73,1
               
               
                  865,7
               
               
                  33
               
            
                  RU 24
               
               
                  2,2
               
               
                  266,5
               
               
                  510,6
               
               
                  3,7
               
               
                  64,9
               
               
                  847,9
               
               
                  33
               
            
                  RU 28
               
               
                  2,5
               
               
                  212,8
               
               
                  499,5
               
               
                  3,8
               
               
                  71,4
               
               
                  790,0
               
               
                  30
               
            
                  RU 29
               
               
                  2,5
               
               
                  203,1
               
               
                  319,4
               
               
                  3,6
               
               
                  63,4
               
               
                  592,0
               
               
                  23
               
            
                  RU 30
               
               
                  2,2
               
               
                  190,2
               
               
                  206,5
               
               
                  2,8
               
               
                  55,1
               
               
                  456,8
               
               
                  18
               
            
                  RU 34
               
               
                  2,2
               
               
                  170,4
               
               
                  421,2
               
               
                  3,3
               
               
                  57,7
               
               
                  654,8
               
               
                  25
               
            
                  RU 35
               
               
                  1,9
               
               
                  154,2
               
               
                  338,4
               
               
                  2,6
               
               
                  54,9
               
               
                  552,0
               
               
                  21
               
            
                  RU 37
               
               
                  2,1
               
               
                  166,6
               
               
                  198,2
               
               
                  2,8
               
               
                  58,3
               
               
                  428,0
               
               
                  16
               
            
         Megjegyzés: Egy RU (Regional Unit) a legkisebb területegység, amelyre a különböző forrásokból – például az AAFC-től (Agriculture and AgriFood – Canada), a kanadai kormánytól és a kanadai erdészeti hatóságtól (Canadian Forest Service) – származó adatokat harmonizálni lehet. Az RU-k az AAFC tartományhatárok által felosztott jelentéstételi zónáinak felelnek meg. Egy RU tehát egyetlen tartományban található. A kanadai RU-k megfelelnek a NUTS2 rendszer közigazgatási és népességi feltételeinek.